Finske Esa Henrik Holappa tar avstand fra «Den nordiske motstands­bevegelsen» som han var med på å grunnlegge. En gruppe som politiet mener er den farligste høyre­ekstreme grupperingen i Norden i dag.

Esa Henrik Holappa var grunnleggeren av den finske avdelingen av «Den Nordiske Motstandsbevegelsen». Foto: NRK/Skype

Nå angrer Holappa på at han forfektet nazisympatier, og tar skarp avstand fra sine tidligere venner.

Rundt 60 mørkkledde menn og noen få kvinner fikk lørdag nærmest politieskorte gjennom gågatene i Kristiansand, mens motdemonstranter ble hindret og lagt i jern.

For fire år siden hoppet han av, og kjemper i dag mot det organisasjonens står for.

Dette er en ekstremt hatefull ideologi. Det er alarmerende at de får demonstrere fritt på gatene i Norge og Sverige. Esa Henrik Holappa, om «Den nordiske motstandsbevegelsen»

– Feilvurdering av politiet

Holappa mener politiet gjorde en feilvurdering.

– De burde ha stanset marsjen, og de burde ha tillatt motdemonstranter, sier han.

For politiet lot den høyreekstreme gruppen demonstrere i Kristiansand lørdag. Folk som spontant tok til motmæle, hadde det ikke like enkelt.

BORTVIST: Politiet fjerner en motdemonstrant mens nazimarsjen får gå uhindret. Foto: Hans Erik Weiby, NRK

Mannen i rutete skjorte stilte seg midt i gata, foran de marsjerende nynazistene. Han ble dyttet av demonstrantene som brøytet seg forbi. Politiet kom til, og dro mannen i rutet skjorte med seg, og satte håndjern på ham. En annen mann ble truet med bot hvis han ikke fjernet seg.

– Grotesk og absurd

Knut Olav Åmås i stiftelsen «Fritt Ord» sier det å ikke beskytte motdemonstranter er svært problematisk.

Knut Olav Åmås, direktør i stiftelsen «Fritt Ord» Foto: Guillermo Farias / NRK

– Det blir en grotesk og absurd situasjon når ekstremistisk demonstranter fpr beskyttelse, og fredelige motdemonstranter som vil stå opp mot ekstremisme, blir tauet bort, sier Åmås.

Les også: